Document ID: 31973R3476

Padomes Regula (EEK) Nr. 3476/73
(1973. gada 3. decembris),
ar ko apstiprina vēstuļu apmaiņu, ar kuru labo Eiropas Ekonomikas kopienas un Norvēģijas Karalistes nolīguma 1. protokola 3. pantu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Komisijas ieteikumu,
ņemot vērā 1973. gada 14. maijā parakstīto Eiropas Ekonomikas kopienas un Norvēģijas Karalistes nolīgumu,
tā kā būtu jālabo Eiropas Ekonomikas kopienas un Norvēģijas Karalistes nolīguma 1. protokola 3. pants un jāapstiprina Eiropas Ekonomikas kopienas un Norvēģijas Karalistes 1973. gada 21. decembra vēstuļu apmaiņa šajā sakarā,
IR PIEŅĒMUSI ŠO REGULU.
1. pants
Ar šo Kopienas vārdā apstiprina Eiropas Ekonomikas kopienas un Norvēģijas Karalistes 1973. gada 21. decembra vēstuļu apmaiņu ar nolūku labot Eiropas Ekonomikas kopienas un Norvēģijas Karalistes nolīguma 1. protokola 3. pantu. Vēstuļu teksts ir pievienots šai regulai.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1973. gada 3. decembrī

Labels: 1
5
3
18
15